Document ID: /roh_data/filtered/fineweb-2-filterrobots_roh.jsonl.gz/28457

A la testa da la PS pudessi dar in co-presidi che surpiglia la successiun da Christian Levrat. La cussegliera naziunala Mattea Meyer da Turitg ed il cusseglier naziunal Cédric Wermuth da l'Argovia s'annunzian communablamain per la plazza. L'elecziun vegn decidida l'entschatta avrigl.
Omadus han confermà lur candidatura communabla envers la «Wochenzeitung». Meyer chatta impurtant da reparter la responsabladad sin pliras spatlas. Plinavant vulan Wermuth e Mayer er discutar co la participaziun dals commembers da la partida pudess vesair ora.
RTR novitads 17:00